Ράντισα Ίλιτς

Ο Ράντισα Ίλιτς (Radiša Ilić, κυριλλικά:Радиша Илић, 20 Σεπτεμβρίου 1977) είναι Σέρβος παλαίμαχος επαγγελματίας ποδοσφαιριστής, ο οποίος αγωνιζόταν ως τερματοφύλακας και νυν προπονητής τερματοφυλάκων της Εθνικής Σερβίας.

Σταδιοδρομία σε συλλόγους 
Αφού ξεκίνησε τη σταδιοδρομία του με τη Σλομπόντα Ούζιτσε, ο Ίλιτς μετακινήθηκε στην Παρτιζάν το καλοκαίρι του 1998. Πέρασε τις επόμενες πέντε σεζόν στο σύλλογο, κερδίζοντας τρεις τίτλους πρωταθλήματος (1999, 2002 και 2003) και ένα εθνικό κύπελλο (2001). 

Μετά από ένα σύντομο πέρασμα από τη ρουμανική Προγκρέσουλ Βουκουρέστι, επέστρεψε στην πατρίδα του και αγωνίστηκε στις Μπόρατς Τσάτσακ (2004-2006) και ΟΦΚ Βελιγραδίου (2006-2008). Στη συνέχεια μετακόμισε για δεύτερη φορά στο εξωτερικό και εντάχθηκε στον Πανσερραϊκό, τον οποίο δεν κατάφερε να βοηθήσει να αποφύγει τον υποβιβασμό από την κορυφαία κατηγορία κατά την περίοδο 2008-09. 

Τον Ιούνιο του 2010, ο Ίλιτς επέστρεψε ξανά στην Παρτιζάν ύστερα από 7 χρόνια. Σύλλεξε τρία ακόμη εγχώρια τρόπαια με το σύλλογο, πριν αποσυρθεί από την ενεργό δράση τον Ιανουάριο του 2013.

Διεθνής σταδιοδρομία 
Κατέγραψε τη μοναδική συμμετοχή του για την Εθνική Σερβίας σε μία φιλική ισοπαλία με 1-1 εναντίον της Βόρειας Μακεδονίας στις 6 Φεβρουαρίου 2008, διατηρώντας καθαρή εστία στο πρώτο ημίχρονο, πριν αντικατασταθεί από τον Νταμίρ Καχριμάν.

Διακρίσεις 

 Παρτιζάν 

 Πρωτάθλημα Σερβίας: 1998-99, 2001-02, 2002-03, 2010-11, 2011-12 
 Κύπελλο Σερβίας: 2000-01, 2010-11

Παραπομπές

Εξωτερικοί σύνδεσμοι 

 Προφίλ Superleague Ελλάδας 
   
Προφίλ στο Transfermarkt.com

Σέρβοι ποδοσφαιριστές
Ποδοσφαιριστές από τη Σερβία και Μαυροβούνιο
Τερματοφύλακες ποδοσφαιριστές
Ποδοσφαιριστές Εθνικής Σερβίας
Ποδοσφαιριστές ΦΚ Σλομπόντα Ούζιτσε
Ποδοσφαιριστές Σουπερλίγκα Σερβίας
Ποδοσφαιριστές Παρτιζάν Βελιγραδίου
Ποδοσφαιριστές ΦΚ Προγκρέσουλ Βουκουρέστι
Σέρβοι ποδοσφαιριστές στο εξωτερικό
Ποδοσφαιριστές Μπόρατς Τσάτσακ
Ποδοσφαιριστές ΟΦΚ Βελιγραδίου
Ποδοσφαιριστές Πανσερραϊκού
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Λίγκα 1 (Ρουμανία)